**ВЫХАВАЦЬ ПАТРЫЁТА**

Кожны год у другую нядзелю мая ў нашай краіне адзначаюць Дзень Дзяржаўнага герба і Дзяржаўнага сцяга Рэспублікі Беларусь.

Любоў і павага да Радзімы, гонар за сваю нацыянальную прыналежнасць выражаюцца праз эмацыянальныя адносіны да дзяржаўнай сімволікі. Менавіта таму далучэнне да дзяржаўных сімвалаў — адна з задач патрыятычнага і грамадзянскага выхавання дзяцей і моладзі.

У нашым садзе работа па фарміраванні ў выхаванцаў уяўленняў пра сімвалы беларускай дзяржавы і Беларусі праводзіцца сістэматычна, мэтанакіравана і планамерна. У нас падабраны: навукова-метадычная літаратура, наглядны матэрыял, канспекты заняткаў, картатэка дыдактычных гульняў, кансультацыі і інфармацыя для бацькоў. У групе размешчана дзяржаўная сімволіка Рэспублікі Беларусь.

Фарміраванне ў выхаванцаў уяўленняў пра сімвалы беларускай дзяржавы і Беларусі ажыццяўляецца як у спецыяльна арганізаванай, так і ў нерэгламентаванай дзейнасці. Шырокае выкарыстанне разнастайных метадаў развівае інтарэс дзяцей. Знаёмства з сімволікай Беларусі арганізуецца такім чынам, каб кожнае дзіця мела магчымасць выкарыстоўваць набытыя ўяўленні ў розных відах дзейнасці.

Неабходнай умовай работы па фарміраванні ў дзяцей уяўленняў пра нацыянальныя сімвалы Рэспублікі Беларусь з’яўляецца далучэнне да яе бацькоў выхаванцаў. Зацікавіць іх вывучэннем гісторыі беларускай дзяржаўнай сімволікі і пераканаць у неабходнасці азнаямлення з ёй дзяцей дапамагае выкарыстанне наступных форм узаемадзеяння:

* размяшчэнне ў бацькоўскіх кутках цікавай і актуальнай інфармацыі на тэмы: «Дзень Дзяржаўнага герба і Дзяржаўнага сцяга Рэспублікі Беларусь», «Што абазначаюць колеры Дзяржаўнага сцяга Рэспублікі Беларусь», «Аб чым нам расказвае Дзяржаўны герб Рэспублікі Беларусь»;
* правядзенне кансультацыі «Як знаёміць дзіця з дзяржаўнай сімволікай»;
* арганізацыя конкурсу «Герб маёй сям’і»;
* удзел бацькоў у тэматычнай вечарыне «Гэта ўсё — Беларусь мая».

Правільна арганізаваная работа, накіраваная на фарміраванне ў выхаванцаў уяўленняў пра сімвалы беларускай дзяржавы і Беларусі, спрыяе таму, што дзеці разумеюць іх функцыю, паходжанне, значэнне вобразаў, пачынаюць з павагай ставіцца да герба, сцяга і гімна. А самае галоўнае — адчуваюць сябе сапраўднымі грамадзянамі сваёй краіны, бо ўшанаванне дзяржаўных сімвалаў — гэта і ёсць праяўленне любові і павагі да Радзімы.

Ніжэй прыведзены матэрыялы па планаванні дзейнасці з дзецьмі старэйшага дашкольнага ўзросту на тэму «Сімвалы маёй краіны».

|  |  |  |
| --- | --- | --- |
| **Дзень 1. Тэма «Дзяржаўныя сімвалы Беларусі»** | | |
| Зносіны | **Разважанне «Нашто краінам патрэбны герб, сцяг і гімн?».**  **Мэта**: удакладненне ўяўленняў дзяцей пра значэнне дзяржаўных сімвалаў; удасканальванне ўменняў слухаць і разумець маўленне іншых | 1-я палова дня |
| Працоўная дзейнасць | **Гаспадарча-бытавая праца.**  **Мэта:** развіццё ўменняў падтрымліваць парадак у групе (выціраць пыл з падаконнікаў) | 1-я палова дня |
| Мастацкая дзейнасць | **Знаёмства з вершам «Сімвалы маёй краіны» Н.Гальпяровіча.**  **Мэта:** развіццё ўмення разумець змест паэтычнага твора | 1-я палова дня |
| Гульнявая дзейнасць | **Дыдактычная гульня «Знайдзі сцяг і герб нашай краіны».**  **Мэта:** замацаванне ўяўленняў пра дзяржаўныя сімвалы Беларусі | 1-я палова дня |
| Пазнавальная практычная дзейнасць | **Разгляданне гербаў на манетах розных дзяржаў.**  **Мэта:** развіццё назіральнасці, увагі, уменняў параўноўваць, рабіць вывады | 1-я палова дня |
| Заняткі па адукацыйнай вобласці «Дзіця і грамадства» | **Тэма «Сімвалы нашай краіны».**  **Праграмныя задачы:** працягваць фармiраваць уяўленні дзяцей пра дзяржаўныя сiмвалы Рэспублікі Беларусь (герб, сцяг, гiмн); развіваць элементарныя навыкi зносін на беларускай мове, увагу, памяць, мысленне; выхоўваць патрыятычныя пачуццi, паважлiвыя адносiны да дзяржаўнай сімволiкi | 1-я палова дня |
| Заняткі па адукацыйнай вобласці «Мастацтва» | **Лепка «Снапок каласоў».**  **Праграмныя задачы:** фарміраваць уменне дзяцей перадаваць характэрныя асаблівасці прадмета (жытнёвы колас), выкарыстоўваючы розныя прыёмы і спосабы лепкі; развіваць цікавасць да сумеснай мастацкай дзейнасці; выхоўваць акуратнасць, самастойнасць | 1-я палова дня |
| Прагулка | **Назіранне за сцягам на фасадзе будынка дзіцячага сада.**  **Мэта:** развіццё пазнавальных працэсаў, умення разважаць.  **Рухомыя гульні і фізічныя практыкаванні. Эстафета «Хто хутчэй да сцяжка».**  **Мэта**: замацаванне ўменняў бегаць «змейкай» паміж прадметамі, скакаць на дзвюх нагах з прасоўваннем наперад.  **Працоўная дзейнасць «Рыхтуемся да свята».**  **Мэта:** развіццё ўменняў падтрымліваць парадак на ўчастку (збіраць смецце, падмятаць веранду).  **Гульнявая дзейнасць.**  **Індывідуальная работа**. | 1-я палова дня |
| Зносіны | **Размова «Як трэба сябе паводзіць, калі гучыць дзяржаўны гімн?».**  **Мэта:** удакладненне ўяўленняў пра правілы паводзін у час гучання дзяржаўнага гімна; развіццё актыўнага маўлення | 2-я палова дня |
| Пазнавальная практычная дзейнасць | **Параўнанне герба і сцяга Рэспублікі Беларусь з гербамі і сцягамі суседніх краін.**  **Мэта:** развіццё назіральнасці, уменняў параўноўваць, абагульняць, рабіць вывады | 2-я палова дня |
| Працоўная дзейнасць | **Ручная праца «Наш сцяг».**  **Мэта:** развіццё ўменняў ствараць вырабы з паперы | 2-я палова дня |
| Гульнявая дзейнасць | **Дыдактычная гульня «Дзе можна ўбачыць герб і сцяг Рэспублікі Беларусь».**  **Мэта:** замацаванне ўяўленняў пра герб і сцяг Рэспублікі Беларусь.  Дзецям неабходна падабраць карткі з выявамі аб’ектаў і прадметаў, на якіх можа быць змешчаны герб або сцяг Рэспублікі Беларусь | 2-я палова дня |
| Мастацкая дзейнасць | **«Намалюй расліны, якія адлюстраваны на гербе Рэспублікі Беларусь».**  **Мэта:** развіццё ўменняў выкарыстоўваць розныя выяўленчыя матэрыялы | 2-я палова дня |
| Прагулка | **Назіранне «Мой родны край, мая Радзіма».**  **Мэта:** выхаванне патрыятычных пачуццяў.  **Рухомыя гульні і фізічныя практыкаванні. Беларуская народная гульня «Барада».**  **Мэта:** замацаванне навыкаў бегу з лоўляй і ўхіленнем. **Працоўная дзейнасць. Падмятанне дарожак.**  **Мэта:** выхаванне жадання дапамагаць дарослым.  **Гульнявая дзейнасць.**  **Індывідуальная работа** | 2-я палова дня |
| **Дзень 2. Тэма «Сімвалы Беларусі»** | | |
| Зносіны | **Размова «Белавежскія зубры».**  **Мэта:** узбагачэнне ўяўленняў дзяцей пра адметныя прыметы зубра; удасканальванне ўменняў удзельнічаць у дыялогу | 1-я палова дня |
| Працоўная дзейнасць | **Праца ў прыродзе.**  **Мэта:** развіццё ўмення даглядаць расліны (самастойна вызначаць неабходнасць паліву і рыхлення зямлі, акуратна выконваць іх) | 1-я палова дня |
| Гульнявая дзейнасць | **Дыдактычная гульня «Знайдзі сімвалы Беларусі».**  **Мэта:** удакладненне ўяўленняў пра сімвалы Беларусі (зубр, бусел, васілёк, кветка лёну, канюшыны, сасна).  Дзецям неабходна з картак выбраць тыя, на якіх адлюстраваны сімвалы Беларусі | 1-я палова дня |
| Пазнавальная практычная дзейнасць | **Параўнанне кветак ільну і васілька.**  **Мэта:** развіццё назіральнасці, увагі, уменняў параўноўваць, абагульняць, рабіць вывады | 1-я палова дня |
| Інтэграваныя заняткі па адукацыйных абласцях «Дзіця і прырода», «Развіццё маўлення і культуры маўленчых зносін» | **Тэма «Бусел — сімвал зямлі беларускай».**  **Праграмныя задачы:** фарміраваць уяўленні дзяцей пра адметныя прыметы бусла, пра тое, што ён з’яўляецца сімвалам Беларусі; практыкаваць у правільным вымаўленні гукаў [г], [ч], [ц’]; [дз’], складанні апавяданняў па схеме, ва ўжыванні адзіночнага і множнага ліку назоўнікаў, словазлучэнняў з прыназоўнікамі; развіваць пазнавальныя, моўныя здольнасці, назіральнасць, мысленне; выхоўваць беражлівыя адносіны да прыроды, пачуццё любові да Радзімы | 1-я палова дня |
| Заняткі па адукацыйнай вобласці «Мастацтва» | **Канструяванне «Буслік».**  **Праграмныя задачы**: фарміраваць у дзяцей канструктыўныя навыкі ў стварэнні вырабаў з паперы; развіваць дробную маторыку рук; выхоўваць беражлівыя адносіны да жывых істот | 1-я палова дня |
| Прагулка | **Назіранне «Вызначым пагоду па народным прыкметам».**  **Мэта:** развіццё назіральнасці, умення выкарыстоўваць на практыцы народныя прыкметы.  **Рухомыя гульні і фізічныя практыкаванні. Гульня «Бусел і жабкі».**  **Мэта:** развіццё ўмення ўзгадняць рухі са словамі.  **Працоўная дзейнасць «Квітней, садок, квітней, мая краіна!».**  **Мэта:** развіццё ўменняў даглядаць расліны (падрыхтоўка глебы на кветніку для высадкі расады).  **Гульнявая дзейнасць.**  **Індывідуальная работа.** | 1-я палова дня |
| Мастацкая дзейнасць | **Завучванне верша «Буславы боты» В.Гардзея.**  **Мэта:** стварэнне ўмоў для практычнага авалодання дзецьмі мастацка-маўленчай дзейнасцю, развіццё ўвагі, памяці, умення выразнага выканання паэтычных твораў | 2-я палова дня |
| Пазнавальная практычная дзейнасць | **Абследванне жытнёвага коласа і валокнаў ільну.**  **Мэта**: фарміраванне ўменняў абследваць аб’екты, выдзяляць іх характэрныя асаблівасці, якасці; развіццё пазнавальнага інтарэсу | 2-я палова дня |
| Гульнявая дзейнасць | **Беларуская народная гульня «Садзі лянок!».**  **Мэта**: развіццё каардынацыі рухаў, хуткасці, умення арыентавацца ў наваколлі | 2-я палова дня |
| Працоўная дзейнасць | **Ручная праца «Сурвэтка з ільну».**  **Мэта:** фарміраванне ўменняў ствараць сурвэтку з ільняной тканіны спосабам выцягвання нітак | 2-я палова дня |
| Прагулка | **Назіранне «Расліны вясной».**  **Мэта:** фарміраванне ўяўленняў пра вясновыя змяненні ў стане раслін.  **Рухомыя гульні і фізічныя практыкаванні. Беларуская народная гульня «Лянок».**  **Мэта:** развіццё ўмення ўзгадняць рухі са словамі.  **Працоўная дзейнасць «Чысты газон».**  **Мэта:** развіццё ўменняў падтрымліваць парадак на ўчастку.  **Гульнявая дзейнасць.**  **Індывідуальная работа.** | 2-я палова дня |